Here is a page extracted from Wikipedia that may contain CSS, HTML, and a lot of unformatted text.

Title: Boquinyeni
Content: Boquinyeni ye un municipio de la provincia de Zaragoza, situau en la comarca de la Ribera Alta d'Ebro. La suya población ye de 844 habitants (2017), en una superficie de 19,09 km² y una densidat de población de 44,21 hab/km².

Toponimia 
Lo toponimo Boquinyeni s'ha quiesto interpretar a partir de l'arabe u a partir de lo latín. La hipotesi arabista lo fa provenir de Abi-Kináni. La hipotesi d'un orichen romano afirma que s'ha formau a partir de lo nombre d'un propietario de FUNDUS u finca agricola, posiblement l'antroponimo BUCCINIUS y troba refirme en los toponimos paralelos Bocchignano y Bucignano en Italia y en un orichen romano de toponimos cercanos que tienen la mesma terminación (Luceni), u que tenioron la mesma terminación -ic en la baixa Edat Meya (Lucenic, Grisenic), pus las formas escritas en latín medieval y aragonés medieval amuestran una consonant final /k/: Boquinyenich, Boquinyenec, boquignenech, Bochinenic, Boquinienich, ecetra. D'estar un toponimo d'orichen romano presentaría una terminación -ic con una apocopa mozarabe, que se remonta a lo sufixo atono latín ICUM, igual como la terminación en -igo de l'Alto Aragón (Anzanigo, Samianigo), y de la zona entre Moncayo y Ribera Navarra (Lituenigo y Cintruénigo).

Como microtoponimo conservau en aragonés ye intresant Galacho de los Fornazos, entre Boquinyeni y Pradiella d'Ebro.

Cheografía 
Ye situau en materials cuaternarios de l'Ebro.

Mugas 
Lo suyo termin municipal muga con Gallur, con Pradiella d'Ebro, con Taust, con Luceni y con Magallón.

Demografía

Administración

Reparto de concellers

Alcaldes

Fiestas 
 Sant Isidro Labrador (romería), 15 de mayo.
 Santísmo Cristo y Sant Gregorio, 24 y 25 de mayo.
 Virchen de lo Rosario, primer domingo d'octubre.

Referencias

Vinclos externos 
www.boquineni.org, pachina web oficial.